শিয়ালদহে গোয়েন্দাদের জালে আন্তঃরাজ্য চোরের দল

কলকাতা: শিয়ালদহ স্টেশনে গোয়েন্দাদের জালে আন্তঃরাজ্য ‘লুটেরা’ দল। মুম্বই-সহ বাংলার বিভিন্ন জেলায় লুটপাট। একটা লুঠপাঠের পর দীর্ঘদিন গা ঢাকা। নাম বদলিয়ে ফের অভিযান নামত এই দল। ‘লুঠেরা’ দলের উপর নজর ছিল লালাবাজারের। শুক্রবার সকালে দুষ্কৃতীরা শিয়ালদহ স্টেশনে নামতেই দু’জনকে গ্রেফতার করল লালবাজারের চুরি দমন শাখার আধিকারিকরা। ধৃতদের নাম সৌরভ যাদব ও ইউসুফ আলি।

পুলিশ সূত্রের খবর, ধৃতরা বেহালা এলাকায় বাড়িতে লুটপাট করে। তারপর থেকেই এই দলকে ধরতে তৎপর হয়ে ওঠে লালাবাজার। আন্তঃরাজ্য ‘চোরের’ দলকে ধরল লালবাজার। দুষ্কৃতীদের নজরে ছিল মুম্বই, পুণে, থানের বিভিন্ন এলাকা। রীতিমতো রেইকি করে ফাঁকা বাড়িতে লুটপাট চালাতো। তারপর সোনা, গয়না, টাকা লুট করে চম্পট দেয় তারা। এই দল উপর কড়া নজর রেখেছিল মহারাষ্ট্র পুলিশ। লালবাজারের গোয়ান্দের পাশাপাশি ধৃতদের জেরা করবে রাজ্য পুলিশও।

অন্য খবর দেখুন